UPUTE ZA RODITELJE PRVOŠKOLACA

Prvi dani školovanja pamte se cijeli život. Pomozimo djetetu zajedno stvoriti što ljepša sjećanja kako bi zavoljeli školu i učenje. 😊

# PRVI TJEDAN

Svakodnevno pratiti dijete do škole i dolaziti po njega.

1. Otpratiti dijete u dobrom raspoloženju i bez žurbe.
2. Prošetati kako bi zapamtio/la put.
3. Naučiti dijete kako će najsigurnije prijeći preko ceste u naselju ili ispred škole.
4. Ako dijete putuje busom, **znati** ime naselja u kojem živi.

# PRVI MJESEC

Postupno pripremati dijete za samostalan odlazak u školu i povratak kući.

1. Povežite se s drugim roditeljima i djecom koja stanuju u blizini, kako bi Vaše dijete kasnije s drugom djecom odlazilo i dolazilo iz škole.

# PREHRANA

Za užinu **ne** nositi slane grickalice, čokoladu ili bombone. Ponijeti voćku ili štapiće. Isto tako, ponijeti sa sobom bočicu negazirane vode.

# BRIGA O ŠKOLSKOM PRIBORU

1. Sav potreban pribor prekontrolirati prije polaska, zajedno stavljati u torbu. Uložiti pisanke u pripadajuće udžbenike kako bi se lakše snalazili.
2. Ne radite to sami umjesto djeteta. Nakon nekog vremena neka dijete samo stavlja svoj pribor u torbu, a Vi prekontrolirajte.
3. Udžbenike i pisanke na naslovnim stranama potpisati imenom, prezimenom i nastavnim predmetom.
4. Svakodnevno trebaju biti zašiljene olovke i bojice.
5. Ljepilo i škare trebaju biti svaki dan u torbi.

# ODJEĆA, OBUĆA…

1. Savjetujemo provjeriti vremensku prognozu kako biste znali treba li učeniku kišobran ili kabanica
2. Odjenuti dijete slojevito. Odjeća se treba lako oblačiti i svlačiti, naročito kad je u rasporedu sati TZK.
3. Ako dijete **ne zna zavezati** vezice na cipelama i tenisicama, **vježbati** to s njim ili neka nosi obuću na *čičak*.
4. Dijete treba moći prepoznati svoju odjeću i obuću.

# ŠKOLSKI PRIBOR

1. Udžbenici trebaju biti umotani u prozirne omote, crtančice i pisanke spremljene unutar pripadajućeg nastavnog predmeta.
2. Nalijepite naljepnice s imenom i prezimenom. Molimo Vas da ime i prezime pišete velikim tiskanim slovom.
3. Djeca ponekad slučajno zamjenjuju školski pribor. Zajedno ih trebamo učiti da paze na svoje stvari. Na radnom stolu (klupi) mora biti red, učite ih i Vi tome.
4. Obavezno nositi informativku. Služit će nam kao komunikacija učiteljica i roditelja. Redovito i svakodnevno provjeravati ima li novih poruka. Postupno učiti dijete da samo pokazuje poruke iz škole.

# KOD KUĆE

1. Po dolasku iz škole odvojite vrijeme za svog đaka, pitajte kako je proveo/la dan, što su radili, učili, igrali se, o čemu su razgovarali…
2. Zajedno pregledajte knjige, bilježnicu i informativku.
3. Domaća zadaća bit će zabilježena (zaokružena).
4. Zadaće prekontrolirajte. Pomozite djetetu ako zatraži pomoć, ali nipošto nemojte raditi umjesto njega.

# OSOBNA HIGIJENA

1. Učiti dijete redovitom i pravilnom pranju ruku.
2. Naučiti dijete brisati nos. Kao što je već navedeno, obvezno je spremiti djetetu u školsku torbu **vlažne i papirnate maramice.**

# ŠKOLSKA KUHINJA

1. Izbor roditelja
2. Potpisom se treba izjasniti (i na dodijeljenom papiru) hoće li se dijete hraniti ili ne.
3. Plaćanje – uplatnicom

# IZOSTANCI

1. Javiti se u školu u tajništvo na broj tel:***0 1/ 2829 - 294***
2. Izostanak učenika – ispričnica (napisana čitko na čistom komadu papira). Roditelji mogu ispričati izostanak do 3 dana, zatim je potrebna liječnička ispričnica.

# VAŽNO JE ZNATI!

1. Učenici dolaze pred školu 15 minuta prije početka nastave.
2. Roditelji učenike čekaju ispred škole.
3. Na roditeljske sastanke roditelji dolaze bez učenika (ili drugog djeteta).
4. Roditelj je obavezan doći na informacije o djetetu dva puta u polugodištu, u dogovoreno vrijeme uz prethodnu najavu putem informativke.
5. U školu učenici/ce **ne** nose skupocjene predmete.
6. Na nastavi učenici ne smiju koristiti mobitel.